CELEX: 62018TN0671
Language: mt
Date: 2018-11-15 00:00:00
Title: Kawża T-671/18: Rikors ippreżentat fil-15 ta’ Novembru 2018 – ZU vs Il-Kummissjoni

14.1.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 16/58
            
         
      Rikors ippreżentat fil-15 ta’ Novembru 2018 – ZU vs Il-Kummissjoni
      (Kawża T-671/18)
      (2019/C 16/70)
      Lingwa tal-kawża: l-Ingliż
      
         Partijiet
      
      
         Rikorrent: ZU (rappreżentant: C. Bernard-Glanz, avukat)
      
         Konvenuta: Il-Kummissjoni Ewropea
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla d-deċiżjoni tal-Kap tal-Unità ġestjoni u mobilità tal-karriera, fid-Direttorat HR.B tad-Direttorat Ġenerali tar-Riżorsi Umani (DG HR) tal-Kummissjoni, adottata fit-12 ta’ Ottubru 2018, li permezz tagħha r-rikorrent ġie ttrasferit lura lejn DG OLAF;
               
            
                  —
               
               
                  tannulla d-deċiżjoni tal-Kap tal-Unità Ċentru ta’ Ġestjoni tal-Kontabbilità 4, fid-Direttorat HR.AMC tad-DG HR tal-Kummissjoni, adottata fid-29 ta’ Ottubru 2018, li provviżorjament stabbiliet id-data tal-kollokament tiegħu għall-1 ta’ Diċembru 2018;
               
            
                  —
               
               
                  tannulla, flimkien ma dawk imsemmija iktar ’il fuq u sa fejn meħtieġ, id-deċiżjoni tal-Awtorità tal-Ħatra, li għadha ma ġietx adottata, li tiċħad l-ilment tar-rikorrent;
               
            
                  —
               
               
                  tikkundanna lill-konvenut għall-ispejjeż.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka ħames motivi.
      
                  1.
               
               
                  L-ewwel motiv ibbażat fuq allegazzjoni ta’ insuffiċjenza ta’ trasparenza fil-proċedura ta’ trasferiment, ta’ ksur tal-Artikolu 25 tar-Regolamenti tal-Persunal u ta’ nuqqas ta’ motivazzjoni, ta’ ksur tad-drittijiet tad-difiża tar-rikorrent mit-trasferiment forżat, u ta’ ksur tal-Artikolu 41 tal-Karta tad-Drittijiet fundamentali tal-Unjoni Ewropea u tad-dritt għal smiegħ xieraq.
               
            
                  2.
               
               
                  It-tieni motiv ibbażat fuq allegazzjoni ta’ żball manifest ta’ evalwazzjoni tal-interess tas-servizz u ta’ ksur tal-prinċipju ta’ amministrazzjoni tajba.
               
            
                  3.
               
               
                  It-tielet motiv ibbażat fuq allegazzjoni ta’ ommissjoni ta’ elementi kruċjali kontra t-trasferiment immedjat tar-rikorrent lejn l-OLAF, ta’ ksur tal-prinċipju ta’ amministrazzjoni tajba, u ta’ nuqqas ta’ osservanza tal-protezzjoni tal-whistle-blowers prevista fl-Artikolu 22a tar-Regolamenti tal-Persunal.
               
            
                  4.
               
               
                  Ir-raba’ motiv ibbażat fuq allegazzjoni ta’ ksur tad-dmir ta’ diliġenza.
               
            
                  5.
               
               
                  Il-ħames motiv ibbażat fuq allegazzjoni ta’ użu ħażin ta’ poter.